— Bloomberg (буквеният код на Bloomberg за идентифициране на корпоративни ценни книжа)
 6 — BBGID (The Bloomberg Global ID)
 7 — Reuters RIC (кодът на финансови инструменти на Reuters)
 8 — FIGI (Financial Instrument Global Identifier)
 9 — Друг код, присъден от членове на Асоциацията на националните номериращи агенции
 99 — Код, определен от предприятието
 C0200
 Кредитна защита — Суапове за кредитно неизпълнение и гаранции — Наименование на контрагент, за който е закупена кредитната защита
 Наименованието на контрагента, за чието неизпълнение е закупена кредитната защита
 C0210
 Суапове — Доставен лихвен процент по суапа (за купувача)
 Лихвен процент, доставен съгласно договора за суап (само за лихвени суапове).
 C0220
 Суапове — Получен лихвен процент по суапа (за купувача)
 Лихвен процент, получен съгласно договора за суап (само за лихвени суапове).
 C0230
 Суапове — Доставена валута по суапа (за купувача)
 Посочва се буквеният код на валутата на цената на суапа съгласно стандарт ISO 4217 (само за валутни суапове).
 C0240
 Суапове — Получена валута по суапа (за купувача)
 Посочва се буквеният код на валутата на условната стойност на суапа съгласно стандарт ISO 4217(само за валутни суапове).
 S.36.03 — СРГ — Вътрешно презастраховане
 Общи коментари:
 Настоящият раздел се отнася за ежегодното подаване на информация на равнище отделно предприятие.
 С настоящия образец се цели събиране на информация за всички (съществени, изключително съществени и сделки, които се отчитат при всички обстоятелства) сделки в рамките на групата, свързани с капиталово, дългово и реципрочно финансиране, и прехвърляне на активи, свързани със сделки в рамките на групата съгласно член 213, параграф 2, буква г) от Директива 2009/138/ЕО. Това включва, но не се ограничава до:
 —
 презастрахователни договори между свързани предприятия;
 —
 факултативно презастраховане между свързани предприятия; както и
 —
 всички други сделки, които водят до прехвърляне на подписвачески риск (застрахователен риск) между свързани предприятия.
 Очаква се застрахователното предприятие да попълни този образец за всички съществени, изключително съществени сделки и сделки, които се отчитат при всички обстоятелства, в рамките на групата между отделните предприятия, застрахователния холдинг със смесена дейност и неговите свързани предприятия.
 Настоящият образец включва сделки в рамките на групата (СРГ), които са:
 —
 в сила в началото на отчетния период;
 —
 започнати през отчетния период и все още неприкючени към отчетната дата;
 —
 започнати и приключени/падежирали през отчетния период.
 Когато сходни сделки със свързан субект могат да бъдат изключени от отчитането на СРГ, тъй като отделно попадат под праговете за съществени и изключително съществени сделки, тези сделки трябва все пак да бъдат отчетени на индивидуално равнище, когато заедно надхвърлят съответните прагови стойности за съществени и изключително съществени СРГ.
 Всяка сделка се отчита поотделно. Предприятията отчитат толкова на брой реда, колкото е необходимо, за да се отчете правилно сделката, включително ако се използват различни видове презастрахователни договори.
 Всякакви допълнения / доплащания към значителни СРГ се отчитат като отделна СРГ, дори ако доплащането, само по себе си, е под праговите стойности за значителни сделки. Например, ако предприятието увеличава първоначалния размер на заем към друго свързано предприятие, допълнението към заема се записва като отделна позиция с дата на емитиране — датата на доплащането.
